《秋闺咏别》
明代·童轩

相见更何晚，相思良独悲。红颜奉巾帚，白发遗路岐。

别来曾几何，霜露忽凄其。仰见明月光，众星罗参差。

熠耀已宵飞，蟋蟀鸣庭闱。感之不成寐，泪下那可挥。

西风吹罗幕，念子寒无时。岂不盛娇爱，知者当为谁。

愿君崇令德，努力爱容辉。弃捐勿复道，沉忧令人老。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。